FONOGRAMMIDE KASUTAMISE TASUMÄÄRAD

INTERNETIRAADIO

INTERNETIRAADIO - Interneti vahendusel Fonogrammi üldsusele edastamine Streaming-tehnoloogia abil selliselt, et Kasutajad saavad vaid kuulata Portaali haldaja poolt koostatud Fonogramme sisaldavat programmi. Kasutajal puudub võimalus Portaali haldaja poolt koostatud programmi sekkuda (s.h pole võimalik lugusid valida, neid edasi või tagasi lükata, vahele jätta, pausi peale panna, vahetada jms). Portaali haldajal ei ole lubatud avaldada Portaalis sisalduva programmi kava selliselt, et Kasutajal on võimalik näha millist fonogrammi/artisti/lugu/lugu konkreetselt albumilt mis kell esitatakse (sh on keelatud viidata konkreetsele esitusele fonogrammile/artistile/loole/loole konkreetselt albumilt ajaliselt, nt lugu albumilt „abc” esitatakse järgneva tunni jooksul / või nt enne kl 14.00 vms). Loo pealkiri, esitaja, fonogrammitootja ja albumi nimi võivad olla Kasutajale nähtavad üksnes selle konkreetse esituse kõlamise ajal. Portaalis sisalduvas programmis ei tohi iga kolmetunnise perioodi vältel esitusele tulla rohkem kui kolm lugu ühelt albumilt (sh ainult kaks lugu ühelt albumilt võib kõlada järjestikku) ega rohkem kui 4 lugu konkreetse artisti esitusest. 
Tasustatakse iga Kasutaja poolt kuulamiseks käivitunud Fonogrammi iga kuulamise eest 0,0016 € kord, kuid mitte vähem kui 383,47 € kuus. Mittetulundusühingutele on minimaalne tasumäär 64,00 € kuus. 
Antud fonogrammide kasutamise tasumäärad ei sisalda käibemaksu, mis lisandub vastavalt Eesti Vabariigi käibemaksuseaduses sätestatud juhtudel. Tariifid sisaldavad EFÜ vahendustasu. 
MUUSIKAVIDEOD INTERNETIS
MUUSIKAVIDEOD INTERNETIS - Interneti vahendusel Muusikavideote üldsusele edastamine Streaming-tehnoloogia abil selliselt, et Kasutajad saavad Portaali haldaja poolt koostatud Muusikavideoid sisaldavat programmi vaid kuulata ja vaadata. Kasutajal puudub võimalus Portaali haldaja poolt koostatud programmi sekkuda (s.h pole võimalik muusikavideoid valida, neid edasi või tagasi lükata, vahele jätta, pausi peale panna, vahetada jms). Tasustatakse interneti kaudu kasutaja poolt kuulamiseks/vaatamiseks käivitunud iga muusikavideo iga kuulamise/vaatamise eest 0,0032 € kord, kuid mitte vähem kui 383,47€ kuus. Mittetulundusühingutele on minimaalne tasumäär 64,00 € kuus. 
Antud fonogrammide kasutamise tasumäärad ei sisalda käibemaksu, mis lisandub vastavalt Eesti Vabariigi käibemaksuseaduses sätestatud juhtudel. Tariifid sisaldavad EFÜ vahendustasu.
